100 Hv
Me kiidämme vauhtia hurjaa
 läpi nukkuvan kaupungin.
 Ja seinästä seinään sinkoo
 melu raivoisan moottorin.

 Me kiidämme niinkuin liekki
 läpi unisten metsien.
 Ja lentävät puusta puuhun
 tulikimput lyhtyjen.

 Me kiidämme salaman lailla
 yli lumisen vuoriston.
 Ja on kuin Saatana itse
 ois hypännyt autohon.

 Nyt kiidämme niinkuin valo
 yli keltaisen aavikon.
 Ja Saatana, Saatana itse
 meill’ ohjauspyörässä on.